Гюнтер Кунерт
Неподвижен миг

Превод от немски: Венцеслав Константинов, —

chitanka.info

Всъщност

нямам представа. Стоя

на прозореца и гледам навън

обаче

няма нищо за гледане. Нищо

лошо всъщност. Не вали

не е студено

няма вятър нито слънце нито хора нито коли

Само един гол празен момент

Всяко значение се изпарява

стопила се е облекчителната преди мъгла

Наоколо неудачни съдби

със сходни истории: Стоят на прозореца

и гледат навън и не очакват нищо

На всеки десет години един поглед

във вестника е достатъчен

Дебнещо злочестие: Вече

отново говорят за своите идеали

Да бях дърво

сега щях да стоя под закрила

като елите които са мои

но аз съм ничий

и затова не стоя под закрила

а на прозореца

и гледам навън

1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.